**Bestyrelsesmøde, GF Norsvej**

**Dato:** mandag d. 4. maj 2015, kl. 19.30

**Sted:** Padborgvej 11

**Deltagere:** Michael, Jeanette, Kaare, Jacob, Odd, Kristian (referent Michael)

**Fraværende**: Henrik (syg)

**Dagsorden**

1. Opfølgning på punkter fra sidste referat
2. Status på budget v/Henrik
3. Drøftelse af vores længerevarende kontraktforhold med leverandører.
4. Beboer sag omkring opsat plankeværk
5. Status på VVM/Etablering af nyt sygehus
6. Hjemmesiden
7. Eventuelt

**Referat:**

1. **Godkendelse af og opfølgning på referat fra sidste møde:**

* Opsigelse af aftale om årlig beskæring af det levende hegn m/Jan´s Haveservice- OK
* Er reparation af legeplads iht. inspektionsrapport 2014 udført? Skal tjekkes **(Kristian/Odd)**
* Vi skal sørge for at Jan laver legepladsreparationer hurtigst efter rapporten foreligger i fremtiden. - OK
* Fliselægning ved bænkesæt udestår - OK
* Jordvolde ved de nyplantede træer skal ordnes – OK
* Der skal følges op på græssåning ved sti ved legeplads til foråret – OK og græs sået.
* Vi skal drøfte muligheden for at få sprøjtet den nye sti ved legepladsen med roundup i forbindelse med sprøjtning af vores veje, dette for at stien ikke ødelægges yderligere af gennembrydende ukrudt. – OK (**Kristian/Od**d aftaler kr. 1000,- m/Jan´s Haveservice)
* Hundeposeskraldespande ved grønne områder er på vej (kommunen) – **Jacob** rykker
* Asfalteret sti, Michael har sendt forslag til ETK, som har nægtet at vedligeholde de næste fem år, og afventer et nyt bud fra os. Michael vil holde nyt møde med ETK og foreslå at de så skal love at udbedre større sager inden for fem år. – **Michael** følger op

1. **Status på økonomi**

Vi har på årets vintervedligeholdelse forbrugt kr. 42.701,- hvilket er kr. 9.500,- mere end forrige år på samme tid.

Ellers ingen yderligere bemærkninger.

1. **Kontraktforhold med leverandører**

1 års opsigelse i vores kontrakter er for lang tid.

Jan´s haveservice, forhandles til 6 mdr. opsigelse. Nuværende kontrakt opsiges nu, MA laver udkast. Næste prisforhandling er i marts 2016.

FMT kontrakt, kan opsiges i perioden 16/4 til 30/6.

Legeplads inspektion, 6 mdr. opsigelse til d. 1. januar (skal opsiges senest 30/6)

1. **Beboer sag om for højt hegn mellem naboer**

Bestyrelsen har oplyst grundejeren som har opsat et for højt hegn, omkring området gældende regler og rammer, jf. lokalplan 2-36-1. Bestyrelsen gør ikke yderligere i sagen. Sagen må afklaret mellem parterne og kommunen.

Kaare melder retur til husstanden som har rejst sagen, at denne husstand må rejse sagen via kommunen for hegnsyn, såfremt de ønsker at gå videre med sagen.

1. **Status projekt Køge supersygehus**

Offentligt statusmøde, gennemgang af projektet fra fase 1-8. Første fase bliver parkeringspladserne (ultimo 2015), derefter påbegyndes bygning af Stensbjergvej (2016-2017).

Udbygning af sygehuset påbegyndes i slutningen af 2017/start 2018 – forventes afsluttet i 2021.

Bestyrelsen har haft møde med projektlederne fra sygehuset, omkring højden af vores vold og manglende højde for enden af Padborgvej (mod skolen). Projektgruppen arbejder stadig på flere løsningsforslag, som fremsendes til bestyrelsen. Forslag fremlægges de berørte beboere, hvorefter beslutning træffes i fællesskab med beboerne.

1. **Hjemmesiden**

Kristian træder ud af vedligeholdelsesudvalget og helliger sig primært opgaver omkring opbygning og vedligeholdelse af vores hjemmeside.

Kristian danner sig et overblik over, hvad som skal laves/udvikles. Præsenteres på næste bestyrelsesmøde.

1. **Eventuelt**

Kaare: hundeposer, madpakker og skrald ligger smidt i vores hegn skal ryddes op. Vi kontakter Jan´s Haveservice, hvor vi har en oprydningsaftale (Odd kontakter Jan). Det er en del af vores vedligeholdelsesaftale. Odd indhenter tilbud fra Jan på maling af legepladsen + div. reparationer, jf. rapport fra legepladsinspektion.

Næste møde er fredag d. 28. august kl. 18:00 hos Michael